CELEX: 32015R1103
Language: lv
Date: 2015-07-08 00:00:00
Title: Komisijas Īstenošanas regula (ES) 2015/1103 (2015. gada 8. jūlijs) par atļauju beta-karotīnu lietot par barības piedevu visu sugu dzīvniekiem (Dokuments attiecas uz EEZ)

9.7.2015   
            
            
               LV
            
            
               Eiropas Savienības Oficiālais Vēstnesis
            
            
               L 181/57
            
         KOMISIJAS ĪSTENOŠANAS REGULA (ES) 2015/1103
   (2015. gada 8. jūlijs)
   par atļauju beta-karotīnu lietot par barības piedevu visu sugu dzīvniekiem
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
   tā kā:
   
               (1)
            
            
               Regulā (EK) Nr. 1831/2003 noteikts, ka piedevu izmantošanai dzīvnieku ēdināšanā jāsaņem atļauja, un paredzēts šādas atļaujas piešķiršanas pamatojums un kārtība. Minētās regulas 10. pantā paredzēts, ka piedevas, kuru lietošana atļauta saskaņā ar Padomes Direktīvu 70/524/EEK (2), jāizvērtē atkārtoti.
            
         
               (2)
            
            
               Saskaņā ar Direktīvu 70/524/EEK beta-karotīnu bez termiņa ierobežojuma atļāva lietot par barības piedevu visu sugu dzīvniekiem un pēc tam minēto vielu saskaņā ar Regulas (EK) Nr. 1831/2003 10. panta 1. punktu kā esošu lopbarības līdzekli ierakstīja Lopbarības piedevu reģistrā.
            
         
               (3)
            
            
               Saskaņā ar Regulas (EK) Nr. 1831/2003 10. panta 2. punktu saistībā ar tās 7. pantu tika iesniegts pieteikums uz visu sugu dzīvniekiem paredzēta beta-karotīna un beta-karotīna preparātu atkārtotu izvērtēšanu. Pieteikuma iesniedzējs lūdza minēto piedevu klasificēt piedevu kategorijā “uzturfizioloģiskās piedevas”. Minētajam pieteikumam bija pievienotas Regulas (EK) Nr. 1831/2003 7. panta 3. punktā prasītās ziņas un dokumenti.
            
         
               (4)
            
            
               Eiropas Pārtikas nekaitīguma iestāde (“Iestāde”) 2012. gada 23. maija atzinumā (3) secināja, ka, ievērojot piedāvātos lietošanas nosacījumus, beta-karotīns kaitīgi neietekmēs dzīvnieku veselību, cilvēka veselību vai vidi. Iestāde arī secināja, ka beta-karotīnu retinola sintēzei izmanto gandrīz visu sugu dzīvnieki (izņemot kaķus, kuri neizmanto beta-karotīnu retinola sintēzei) un ka neradīsies bažas par drošumu attiecībā uz piedevu lietotājiem. Iestāde uzskata, ka nav vajadzības noteikt īpašas prasības uzraudzībai pēc piedevas laišanas tirgū. Tā arī pārbaudīja ar Regulu (EK) Nr. 1831/2003 izveidotās References laboratorijas iesniegto ziņojumu par barībā esošo barības piedevu analīzes metodi.
            
         
               (5)
            
            
               Beta-karotīna novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tādēļ šo vielu būtu jāļauj lietot, kā norādīts šīs regulas pielikumā.
            
         
               (6)
            
            
               Drošuma apsvērumi neliek atļaujas nosacījumu pārmaiņas piemērot nekavējoties, tāpēc ir lietderīgi noteikt pārejas periodu, lai ieinteresētās personas varētu sagatavoties no atļaujas izrietošo jauno prasību izpildei.
            
         
               (7)
            
            
               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Pielikumā minēto vielu, kas pieder pie barības piedevu kategorijas “uzturfizioloģiskās piedevas” un funkcionālās grupas “vitamīni, provitamīni un noteiktas ķīmiskas vielas ar tiem līdzīgu iedarbību”, par dzīvnieku barības piedevu atļauts lietot, ievērojot minētā pielikuma nosacījumus.
   2. pants
   1.   Tādu pielikumā minēto vielu un šo vielu saturošos premiksus, kuri ražoti un marķēti pirms 2016. gada 29. janvāra saskaņā ar noteikumiem, kas bija piemērojami pirms 2015. gada 29. jūlija, arī turpmāk drīkst laist tirgū un lietot, līdz beidzas esošie krājumi.
   2.   Pielikumā minēto vielu saturošus barības maisījumus un barības sastāvdaļas, ja tie paredzēti produktīvajiem dzīvniekiem un ražoti un marķēti pirms 2016. gada 29. jūlija saskaņā ar noteikumiem, kas bija piemērojami 2015. gada 29. jūlija, arī turpmāk drīkst laist tirgū un lietot, līdz beidzas esošie krājumi.
   3.   Pielikumā minēto vielu saturošus barības maisījumus un barības sastāvdaļas, ja tie paredzēti neproduktīvajiem dzīvniekiem, un ražoti un marķēti pirms 2017. gada 29. jūlija saskaņā ar noteikumiem, kas bija piemērojami pirms 2015. gada 29. jūlija, arī turpmāk drīkst laist tirgū un lietot, līdz beidzas esošie krājumi.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 8. jūlijā
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 268, 18.10.2003., 29. lpp.
   
   
      (2)  Padomes 1970. gada 23. novembra Direktīva 70/524/EEK par barības piedevām (OV L 270, 14.12.1970., 1. lpp.).
   
      (3)  EFSA Journal 2012;10(6):2737.
   
      PIELIKUMS
      
                  Piedevas identifikācijas numurs
               
               
                  Atļaujas turētāja nosaukums
               
               
                  Piedeva
               
               
                  Sastāvs, ķīmiskā formula, apraksts, analītiskā metode
               
               
                  Dzīvnieku suga vai kategorija
               
               
                  Maksimālais vecums
               
               
                  Minimālais saturs
               
               
                  Maksimālais saturs
               
               
                  Citi noteikumi
               
               
                  Atļaujas derīguma termiņš
               
            
                  mg aktīvās vielas uz kg kompleksās barības ar mitruma saturu 12 %
               
            
                  
                     Kategorija: uzturfizioloģiskās piedevas. Funkcionālā grupa: vitamīni, provitamīni un noteiktas ķīmiskas vielas ar tiem līdzīgu iedarbību.
                  
               
            
                  3a160(a)
               
               
                   
               
               
                  Beta-karotīns
               
               
                  
                     Piedevas sastāvs
                  
                  Beta-karotīns
                  Trifenilfosfīna oksīds (TPPO) ≤ 100 mg uz kg piedevas
                  
                     Aktīvās vielas raksturojums
                  
                  Beta-karotīns
                  C40H56
                  
                  
                     CAS numurs: 7235-40-7
                  Beta-karotīns cietā veidā, iegūts fermentācijā vai ķīmiskā sintēzē.
                  Fermentācijā izmantotie celmi:
                  
                     Blakeslea trispora (Thaxter) slīpagara barotnē XCPA 07-05-1 (CGMCC (1) 7.44) un XCPA 07-05-2 (CGMCC 7.45).
                  Tīrības kritēriji:
                  
                              —
                           
                           
                              (tests) vismaz 96 % no kopējām krāsvielām (sausnā) izteikti kā beta-karotīns,
                           
                        
                              —
                           
                           
                              karotinoīdi, kas nav beta-karotīns: ≤ 3 % no kopējām krāsvielām.
                           
                        
                     Analīzes metode
                      (2)
                  
                  Beta-karotīna noteikšanai barības piedevā: spektrofotometriskā metode saskaņā ar Eiropas farmakopeju (Eiropas farmakopejas 1069. monogrāfija).
                  Beta-karotīna noteikšanai premiksos un barībā: apgrieztās fāzes augstas izšķirtspējas šķidrumhromatogrāfija (RP-HPLC) kopā ar UV detektoru.
               
               
                  Visu sugu dzīvnieki
               
               
                  —
               
               
                  —
               
               
                  
                              1.
                           
                           
                              Beta-karotīnu drīkst laist tirgū un lietot par barības piedevu preparāta veidā.
                           
                        
                              2.
                           
                           
                              Piena aizstājējbarībā teļiem kā maksimālo saturu iesaka 50 mg beta-karotīna uz kg piena aizstājēja.
                           
                        
                              3.
                           
                           
                              Piedevas un premiksa lietošanas noteikumos norāda glabāšanas un stabilitātes nosacījumus.
                           
                        
                              4.
                           
                           
                              Drošības apsvērumi: apstrādes laikā jālieto elpceļu aizsarglīdzekļi.
                           
                        
               
                  2025. gada 29. jūlijs
               
            
         (1)  China General Microbiological Culture Collection Center.
      
         (2)  Sīkāka informācija par analīzes metodēm atrodama Eiropas Savienības Barības piedevu references laboratorijas tīmekļa vietnē: https://ec.europa.eu/jrc/en/eurl/feed-additives/evaluation-reports.